জানা গেছে, পরিবেশদূষণের কারণে ২০০২ সালে ঢাকা থেকে তিন চাকার ৪০ হাজার অটো টেম্পো তুলে দেওয়া হয়। বিকল্প হিসেবে নামানো হয়েছিল তার চেয়ে অনেক কমসংখ্যক সিএনজিচালিত অটোরিকশা। বিআরটিএর গত জুলাই মাসের পরিসংখ্যান অনুসারে, বর্তমানে নিবন্ধিত সিএনজি অটোরিকশা আছে প্রায় ১৩ হাজার। তবে এর ৮০ শতাংশই চলাচলের অনুপযুক্ত। সরকার ঢাকায় পাঁচ হাজার নতুন সিএনজি অটোরিকশা নামানোর উদ্যোগ নিলেও তা ১০ বছর ধরেই পরিকল্পনার মধ্যেই রয়েছে।